Palatul Culturii din Iaşi va fi, mâine, gazda celei de-a treia ediţii a „Balului Palatului”, eveniment de înaltă ţinută, cu muzică de calitate şi cu invitaţi speciali, care este adresat iubitorilor de vals.
Gheorghiţă Rusu-Persic, organizatorul evenimentului, a declarat că programul muzical va include momente susţinute de invitaţi de prestigiu: violonistul Alexandru Tomescu, soprana Irina Baianţ, cei 3 Tenori ieşeni, Orchestra şi Baletul Operei din Iaşi, sub bagheta dirijorului Daniel Jinga, actorul Claudiu Bleonţ, Muzica Militară a Garnizoanei Iaşi.
Gheorghiţă Rusu-Persic: „Balul Palatului” aduce împreună, în ceea ce privește organizarea, trei instituții de cultură ale Iașiului – este vorba de Ateneul Național din Iași, Opera Națională Română din Iași și Palatul Culturii, toate trei instituțiile aducând ce este mai bun, ce este mai frumos, fiecare cu segmentul lui, alături de numeroase surprize pe care le-am pregătit invitaților din public. Vă așteptăm să descoperiți atmosfera balurilor vieneze din alte timpuri și, bineînțeles, la final, un foc de artificii ca să comemorăm această clipă minunată.
(Radio Iași/Constantin Mihai/FOTO radioiasi.ro)